ඉබි ගමනටත් වඩා හිමින් තවත් මඳ දුරක් ගෙවූ බසය ආයෙත් නතර වුණා. එතැනින් ගොඩවුණේ තරුණයෙකු හා එම වයසේම වගේ ගැබිනි තරුණ කාන්තාවක්. ඉදිරිපස දොරටුවෙන් බසයට පැමිණ එතැනම නතර වූ මේ දෙදෙනා බසය සිසාරා බැල්මක් හෙලන ගමන් තරුණයා කතාව පටන් ගත්තා. බසය තුළ ආසන ගණනටවත් සෙනඟ නැති නිසාත් පුද්ගලික බස් රථවල වගේ දෙකන්වලට බලහත්කාරයෙන් ඇතුළු කරන අහන්න හිරිකිත සින්දු මේ බසයේ නොතිබූ නිසාත් තරුණයා පවසන දෑ බසයේ පිටුපසටත් හොඳට ඇහුණා. ඔහුගේ යාදින්නාව අනුව මේ ගැබිනි කාන්තාව තමන්ගේ බිරිඳ මේ දෙන්න මහරගම අපේක්ෂා රෝහලේ නේවාසික රෝගියෙකු බලන්න ගිහින් එමින් ගමන. ඒ බව සනාථ කරන්නට දෝ ඇඳුම් දෙක තුනක්, කෑම රැගෙන යන ප්ලාස්ටික් පෙට්ටියක් වැනි දේවල් ටිකක් බෑගය තුළ තිබුණා. ඔහු ඉටි බෑගය අතේ රඳවාගෙන හිටියේ ඒ තුළ ඇති දෑ පෙනෙන ලෙසටය. ප්‍රතිකාර ලබන්නේ තරුණයාගේ මව. ඇගේ ශරීරයේ පැතිර තිබෙන දරුණු පිළිකා මාරයා තාවකාලිකව පරාජය කරන්නට දිනකට රු. 60,000 ඖෂධ අවශ්‍යයි. මේ බර හැමදාමත් දරන්න බැහැ. උදව් කරන්න කවුරුත් ඇත්තේත් නෑ. මේ වනවිට මේ දෙදෙනා සතුව තිබුණු අත කන කර රත්තරන් හා වටිනා බඩුමුට්ටු විකිණී අවසන්. කර කියාගන්න දෙයක් නොමැති නිසා හැමදාමත් අම්මව බලන්න රෝහලට ගොස් එන අතරතුරදී බස් කීපයකට ගොඩවෙලා මගීන්ගේ පිහිට පතනවා. ඔබටත් ජීවිත කාලය අතුරතුරදීම නිවන් යන්නට නම් අපිට උදව් කරල අම්මගෙ බෙහෙත් ටික ගන්න උදව් කරන්න කියලා.
තරුණයා හා තරුණිය කොහේ යාමටද බසයට ගොඩව ඇත්තේ
මහරගම අපේක්ෂා රෝහලේ